b'\n_START_ARTICLE_\nHipersaite\n_START_PARAGRAPH_\nHipersaite (ang\xc4\xbcu: hyperlink) jeb vienk\xc4\x81r\xc5\xa1i saite ir nor\xc4\x81de uz citu dokumentu vai resursu hiperteksta dokument\xc4\x81. Hipersaites ir viens no Tima B\xc4\x93rnersa-L\xc4\xab rad\xc4\xabt\xc4\x81 Vispasaules t\xc4\xabmek\xc4\xbca pamatiem.\n_START_SECTION_\nHipersaites HTML\n_START_PARAGRAPH_\nTims B\xc4\x93rnerss-L\xc4\xab ieraudz\xc4\xabja iesp\xc4\x93ju izmantot hipersaites, lai saist\xc4\xabtu Internet\xc4\x81 jebk\xc4\x81das inform\xc4\x81cijas vien\xc4\xabbas sav\xc4\x81 starp\xc4\x81. Hipersaites bija Vispasaules t\xc4\xabmek\xc4\xbca izveido\xc5\xa1anas pamat\xc4\x81._NEWLINE_HTML valoda saites nor\xc4\x81da izmantojot <a> elementus (enkurus).\n_START_SECTION_\nHipersaites XML\n_START_PARAGRAPH_\nW3C rekomend\xc4\x81cija XLink (XML Linking Language) nosaka vienk\xc4\x81r\xc5\xa1u (l\xc4\xabdz\xc4\xabgu HTML) veidu, k\xc4\x81 veidot saites XML dokumentos.\n_START_SECTION_\nHipersaites cit\xc4\x81s tehnolo\xc4\xa3ij\xc4\x81s\n_START_PARAGRAPH_\nHipersaites tiek pla\xc5\xa1i izmantotas PDF dokumentus, tekstprocesoru dokumentos, izkl\xc4\x81jlap\xc4\x81s un citur.\n_START_SECTION_\nK\xc4\x81 str\xc4\x81d\xc4\x81 hipersaites HTML\n_START_PARAGRAPH_\nSaitei ir divi gali \xe2\x80\x94 enkurs un virziens. Saite s\xc4\x81kas no izejas enkura un nor\xc4\x81da uz m\xc4\x93r\xc4\xb7a enkuru. Tom\xc4\x93r terminu "saite" parasti attiecina tikai uz izejas enkuru, bet m\xc4\x93r\xc4\xb7a enkuru sauc par m\xc4\x93r\xc4\xb7i._NEWLINE_Visizplat\xc4\xabt\xc4\x81kais sai\xc5\xa1u m\xc4\x93r\xc4\xb7is ir Vispasaules t\xc4\xabmek\xc4\xbca URL. Tas var nor\xc4\x81d\xc4\xabt uz dokumentu, piem\xc4\x93ram, t\xc4\xabmek\xc4\xbca lappusi, citu resursu, vai pat noteiktu dokumenta da\xc4\xbcu. P\xc4\x93d\xc4\x93jais tiek pan\xc4\x81kts ar HTML elementu "name" un "id" atrib\xc5\xabtiem. Dokumenta poz\xc4\xabcijas vietr\xc4\x81di veido dokumenta adreses vietr\xc4\x81dis, kuram gal\xc4\x81 pievieno virkni "#nosaukums".'